Snusmumrikken

Snusmumrikken er en av figurene i Tove Janssons ni bøker om Mummitrollet, utgitt fra 1945 til 1970. Han finnes riktignok ikke i den første av bøkene, men introduseres i den andre boka, Kometen kommer, hvor mummiuniverset blir fullt utviklet.

Han er Mummitrollets beste venn og ideal. Han går ikke i dvale slik mummiene gjør, men vandrer sørover hver høst og returnerer til Mummidalen om våren. Han er en eventyrer som er beundret av de små og sjenerte. Han er sønn av Mymlen og Jukseren og er også halvbroren til bl.a. Lille My.Snufkin; moomin.com

Snusmumrikken bruker noen gamle, grønne klær og en bredbremmet hatt som han har hatt siden fødselen. Han bor i et telt, røyker pipe og spiller på et munnspill; han er «en fri sjel» med behov for alenetid.Maria Küchen: Det är dags att säga upp bekantskapen med snusmumriksidealet; sydsvenskan.se, 1.6.2014  Han er en «bohem, men samtidig ikke så lite av en moralist». Han er en filosofisk landstryker,Snusmumriken; Tove Janssons mumintroll; zein.se som foretrekker frittvoksende løvverk fremfor ingjerdede velstelte plener. Snusmumrikken har så få eiendeler som mulig og blir lykkeligere av å beholde et minne om en ting enn å ha tingen selv, i motsetning til hans venn Sniff som helst ønsker å eie så mange dyrbare ting som mulig.

Jansson baserte Snusmumrikkens karakter på sin venn og daværende forlovede, journalisten og politikeren Atos Wirtanen (1906–79) Tuva Korsström. «Atos-vänbok: ”En av de vackraste mänskor jag känt”»; hbl.fi 13.4.2012. Snusmumrikken kan også oppfattes som forfatterens alter ego.

 Referanser 

Kategori:Mummitrollet
Kategori:Litterære figurer
Kategori:Animerte figurer